Током априла 2014, неколико фудбалских савеза је повукло кандидатуру, прије него што су достављене коначне кандидатуре 25. априла. Кандидатуру су повукле четири државе које су биле домаћин Европског првенства у прошлости: фудбалски савез Швајцарске је повукао кандидатуру Сент Јакоб Парка у Базелу, који је био домаћин првенства 2008, фудбалски савез Пољске је повукао кандидатуру Националног стадиона у Варшави и стадиона Силесијан у Хожов, који су били домаћини првенства 2012, док је фудбалски савез Украјине повукао кандидатуру Донбас арене у Доњецку, која је такође била домаћин првенства 2012; фудбалски савез Француске је повукао кандидатуру стадиона Парк Олимпик Лион у Лиону, који је био домаћин првенства 2016. Све четири државе су кандидатуру повукле након што су процијенили да су им шансе за добијање организације минималне. Иако су били фаворити да организују финале, фудбалски савез Турске је повукао кандидатуру Олимпијског стадиона Ататурк са циљем да добију организацију Европског првенства 2024.